Sagene IF og Arbeidsmiljøloven

Sagene IF vokser stadig og med det også tallet på ansatte i stillinger av ulik størrelse. Arbeidsmiljøloven stiller krav om at det ved 10 eller flere ansatte skal velges Verneombud i virksomheten / bedriften.

For de som jobber med administrasjon, drift og i skolefritidsordningene bør styret be administrasjonen om å sende alle ansatte et brev hvor vi forklarer dette. Vi vil videre oppfordre de ansatte til å velge et Verneombud for bedriften / virksomheten. Sagene IF vil i så fall følge opp og legge forholdene til rette for at Verneombudet skal kunne utføre sine oppgaver og få nødvendig opplæring.

Det står de ansatte fritt å velge å ikke ha et Verneombud når det er mindre enn 10 ansatte.

Når det gjelder trenere og lignende er disse ansatt av avdelingene og det må bli opp til avdelingenes AU å vurdere hvordan de vil løse dette.

Når antallet ansatte overstiger 30 skal de velge en representant til styret. Men det er lenge til det vil bli aktuelt å forholde seg til dette.

Når det gjelder arbeidstakere som regnes som barn og ungdom, under 15 år og eller i skolepliktig alder, tom. 10. klassetrinn. Er bestemmelsene veldig klare, disse har anledning til å jobbe 2 timer per dag, maksimalt 12 timer per uke og de har ikke lov til å jobbe etter klokken 20.00.

Dette vil neppe noen gang bli et problem i forhold til Arbeidstilsynet så lenge «overtrampene» er av moderat art.

Men i forhold til begrensningen av arbeid etter klokken 20.00 kan vi risikere avkortning i erstatning i forhold til forsikringer om noe skulle skje. Det vil derfor være nødvendig å avklare dette i forhold til hallvakter, kioskvakter og «svermen» i forbindelse med A lagets sene hjemmekamper.